
REFERATUL DE APROBARE A PROIECTULUI DE HOTĂRÂRE
   pentru modificarea art. 2 din HCLMT nr. 271/28.07.2017 privind reorganizarea Regiei Autonome de Transport Timişoara  în Societate Comercială pe acţiuni

	
1. Descrierea situaţiei actuale
         Prin HCL nr. 271din data de 28.07.2017 s-a aprobat reorganizarea, prin transformare, a Regiei Autonome de Transport Timişoara în societate comercială pe acţiuni, cu Acţionar Unic, Municipiul Timişoara prin Consiliul Local al Municipiului Timişoara, având denumirea S.C. SOCIETATEA DE TRANSPORT PUBLIC TIMISOARA S.A. 
          In prezent, aportul municipiului Timişoara la constituirea capitalului social al societăţii este de 3.000.000 lei după cum urmează: în numerar, subscris şi vărsat, este în cuantum de 150.000 lei si în natură - bunuri imobile în valoare de 2.850.000 lei. Capitalul social iniţial este divizat în 3.000 de acţiuni nominative dematerializate. Valoarea nominală a unei acţiuni este de 1.000 lei. Domeniul de activitate principal al societăţii este transportul urban, suburban şi metropolitan de călatori, conform COD CAEN 4931.

2. Schimbări preconizate și rezultate așteptate
Camera de Conturi Timiş prin Decizia nr. 63/21.01.2019, a constatat că aportul – în natură al societăţii a fost constituit din bunuri imobile care provin din patrimoniul propriu al Regiei Autonome de Transport Timişoara.
            Din CF Timişoara nr. 444783 şi CF Timişoara nr. 404092, rezultă faptul că cele 3 bunuri imobile incluse în capitalul social al societăţii rezultate prin reorganizarea Regiei Autonome de Transport Timişoara sunt bunuri provenite din patrimoniul propriu al regiei şi nu sunt aportul municipiului Timişoara. Astfel, se impune îndreptarea erorii materiale din cuprinsul art. 2 alin. (1) din HCLMT nr.  271/28.07.2017 şi din Actul constitutiv al societăţii, aprobat prin  art. 14 din aceeaşi hotărâre.

       3.  Concluzii         
            Prin urmare, consider necesar și oportun aprobarea proiectului de hotărâre pentru modificarea art. 2 din HCLMT nr. 271/28.07.2017 privind reorganizarea Regiei Autonome de Transport Timişoara  în Societate Comercială pe acţiuni.

